September 18, 2012 - Menings - 3 comments
Hierdie week wil ek my rubriek begin met 'n stukkie wat deur my beste vriend geskryf is.
"Hier aan die suidpunt van Afrika, ver verwyderd van die beskaafde kontinent van Europa, leef en stry 'n handjievol blankes. Hulle noem hulself Boere, ander verkies die term Afrikaner, hulle is die nasate van die Voortrekkers en die Bittereinders, nasate van die vroue en kinders wat die Engelse helkampe oorleef het. Selfs al dwaal die oorgrote meerderheid van hul eie mense op duister paaie, bly hierdie groepie getrou aan hulself en hul volk se verlede. My hart wil uit sy nate bars van trots wanneer ek dink aan hierdie hedendaagse Bittereinders, karaktervol en gegrond, stry hulle voort met Boeretrots in hul harte. Hierdie is die mense by wie ek myself skaar, saam met hierdie mense sal ek in 'n loopgraaf klim. Wat 'n eer en voorreg om myself as deel van hierdie groepie te mag ag. Lank lewe die Transvaalse Vierkleur, lank lewe die Vrystaatse Vierkleur, lank lewe die Kaapse Vierkleur, lank lewe die drang na Vryheid!!!!"
Dit het my aan't wonder gesit, wie is hierdie handjievol stryders?
Daar is organisasies wat sê hulle soek die hele Suid-Afrika en niks minder nie. En tog doen hulle net mooi niks, behalwe natuurlik om ander wat wel iets doen, heeltyd te kritiseer. Die hele land gaan seker vanself uit die lug uit val in hul hande, die wag-spel, hul gunsteling tydverdryf, en dit terwyl hul eie mense voor die voet uitgemoor word.
Dan is daar diegene wat deelneem aan die "Demokratiese" verkiesings. Hulle argument is dat hulle iets doen, en dat jy wat nie daar gaan stem nie, geen reg het om te kla oor enigiets nie. Nogal buitensporig, want neem jy deel, erken jy die heersers wat jou mense onderdruk. Ek sou dink dat jy juis kan kla omdat jy nie gaan stem nie, jy is mos nie deel van die sirkus nie.
Nog 'n groepie is die oogklap mense, hulle wil niks sleg sien nie, hulle neem nie deel aan duiwelse verkiesings nie, hulle neem nie deel aan enige vryheidsaksie nie, hulle is maar net hier. Ek kan myself nie indink hoe dit moet wees om die lewe so te sien nie, of eerder nie te sien nie.
En toe kry ek die antwoord. Hierdie stryders is doelgerigte mense wat nie skroom om te veg vir hul taal en hul mense nie. Hulle is bereid om hul stemme uit te bring vir 'n eie Boere-Afrikanervolksraad, hulle vrees geen mens of barbaar, die bloed in hul are verskil van bogemelde volksgenote se bloed. Daar is iets rondom hierdie mense waarop jy net nie jou vinger kan sit nie. Doelgerig stry hulle vir wat hul toekom. Inderdaad is hulle hedendaagse Bittereinders!
3 thoughts on "Ek sien dit so!"
Vaandrig September 18, 2012 at 3:12 pm
Hhmm ja, bloed en gene. Ons Heiland het gepraat van 'n klein kuddetjie, nie dat die bedoeling is om 'n vergelyking te tref nie. Ek beskou myself met trots, eerbied en in nederigheid deel van daardie groep wat iets doen om ons vryheidstrewe te verwesenlik.
Ek vra nie verskoning vir die bloed wat in my are vloei en die gene waarmee ek geskape is nie, dit maak my wie en wat ek is en ek is trots daarop. Trots op my voorsate en wat hulle bereik het. Trots op hulle deursettingsvermoë, durf, harde werk en integriteit en hulle bykans kinderlik onskuldige geloof in die Allerhoogste. Trots op hulle regverdigheidsin wat aan andere gegun het net dit wat hulle ook aan hulleself gun. Net jammer dat"andere", by gebrek aan enige regverdigheidsin, nie sulke grootmoedigheid kan verstaan of aan die dag kan lê nie en ons nie gun om ons geloof, kultuur en tradisies vry van oorheersing uit te lewe nie. Ons word nie eers gegun om in vrede, sonder benadeling van enige iemand hoegenaamd en binne die bepaling van wetgewing, daadwerklik iets te doen ter bereiking van ons vryheids-ideaal nie.
Mag ons Hemelse Vader ons die innerlike krag, deursettingsvermoë, standvastigheid en durf gee om dit waarna ons so hartstogtelik strewe, te bereik sodat ons ook sal kan sê "Laat die erwe van ons vaders, vir ons kinders erwe bly"
Leon Cornelius September 19, 2012 at 2:59 pm
Persoonlik is ek eerder deel van 'n klein kuddetjie as van 'n massa trop beeste wat in sirkels stap.
Dries du Toit September 21, 2012 at 9:13 am
Ek en my vrou gee ook nie om of ons 'n klein kuddetjie is nie, solank ons deel kan wees van die kuddetjie! Hul gaan mos nou ook "hulle" volkslied verander en die Afrikaans en Engels uithaal en ek wil net sê dit sal die grootste seen wees, want dit is "hulle" volkslied en glad nie ons s'n nie. Hoe gouer hul dit doen hoe beter vir ons opregte Boere Afrikanervolk. Ons sal nooit deel kan wees van "hulle" en "hulle" regering nie!! "Hulle" maak deel uit van die "ruwe Suid Afrika" en ons wil nie deel wees daarvan nie, sodat ons nasate ons nie eendag daaroor sal kan verwyt nie. Die M.K.V.S. kan maar deel wees van die "ruwe Suid Afrika"